CELEX: 22004D0117
Language: lt
Date: 1091750400000
Title: 2004 m. rugpjūčio 6 d. EEE jungtinio komiteto sprendimas Nr. 117/2004, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

10.3.2005   
            
            
               LT
            
            
               Europos Sąjungos oficialusis leidinys
            
            
               L 64/5
            
         
      EEE JUNGTINIO KOMITETO SPRENDIMAS
   
   Nr. 117/2004
   2004 m. rugpjūčio 6 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2004 m. birželio 8 d. EEE jungtinio komiteto sprendimu Nr. 90/2004 (1).
            
         
               (2)
            
            
               Susitarimo Susitariančiųjų Šalių bendradarbiavimą tikslinga išplėsti į jį įtraukiant bendradarbiavimo kultūros klausimais parengiamuosius veiksmus.
            
         
               (3)
            
            
               Siekiant šio tikslo Susitarimo 31 protokolas turėtų būti iš dalies pakeistas taip, kad sudarytų sąlygas tokį bendradarbiavimą vykdyti nuo 2004 m. sausio 1 d.,
            
         NUSPRENDĖ:
   1 straipsnis
   Susitarimo 31 protokolo 13 straipsnis iš dalies keičiamas taip:
   
               1.
            
            
               2 dalies tekstas pakeičiamas taip:
               
                           „2.
                        
                        
                           ELPA valstybės prie 1, 4, 5 ir 6 dalyse nurodytų veiksmų finansavimo prisideda Susitarimo 82 straipsnio 1 dalies a punkte nustatyta tvarka.“
                        
                     
         
               2.
            
            
               3 dalies tekstas pakeičiamas taip:
               
                           „3.
                        
                        
                           ELPA valstybės visaverčiai dalyvaus EB komitetuose ir kituose organuose, kurie padeda Komisijai valdyti, vystyti ir įgyvendinti veiksmus, numatytus 1, 4, 5 ir 6 dalyse.“
                        
                     
         
               3.
            
            
               Ši dalis įterpiama po 5 dalies:
               
                           „6.
                        
                        
                           ELPA valstybės nuo 2004 m. sausio 1 d. dalyvauja Bendrijos veiksmuose, susijusiuose su šia 2004 m. Europos Sąjungos bendrojo biudžeto eilute:
                           
                                       —
                                    
                                    
                                       
                                          Biudžeto eilutė 15.04.02.03:„Bendradarbiavimo kultūros klausimais parengiamieji veiksmai.““
                                    
                                 
                     
         2 straipsnis
   Šis sprendimas įsigalioja kitą dieną po paskutinio pranešimo perdavimo EEE jungtiniam komitetui pagal Susitarimo 103 straipsnio 1 dalį (2).
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2004 m. rugpjūčio 6 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 349, 2004 11 25, p. 52.
   
      (2)  Konstituciniai reikalavimai nenurodyti.